CELEX: 32007R0161
Language: el
Date: 2007-02-15 00:00:00
Title: Κανονισμός (ΕΚ) αριθ. 161/2007 της Επιτροπής, της 15ης Φεβρουαρίου 2007 , για την κατάταξη εμπορευμάτων στη συνδυασμένη ονοματολογία

20.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 51/5
            
         
      ΚΑΝΟΝΙΣΜΌΣ (ΕΚ) αριθ. 161/2007 ΤΗΣ ΕΠΙΤΡΟΠΉΣ
   
   της 15ης Φεβρουαρίου 2007
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στην συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Φεβρουαρίου 2007.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1930/2006 (EE L 406 της 30.12.2006, σ. 9).
   
      (2)  EE L 302 της 19.10.1992, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1791/2006 (EE L 363 της 20.12.2006, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Υγρό προϊόν με βάση γαλακτοκομικά προϊόντα που έχουν υποστεί ζύμωση, με προσθήκη φυτοστερολών και αρώματος φρούτων, που λαμβάνονται από παρασκεύασμα φρούτων.
                              H σύνθεση (ποσοστό επί τοις εκατό κατά βάρος) είναι η ακόλουθη:
                              
                                          
                                                      —
                                                   
                                                   
                                                      ζαχαρόζη/σιρόπι γλυκόζης
                                                   
                                                
                                       
                                          12,2
                                       
                                    
                                          
                                                      —
                                                   
                                                   
                                                      λακτόζη
                                                   
                                                
                                       
                                          2,5
                                       
                                    
                                          
                                                      —
                                                   
                                                   
                                                      πρωτεΐνες
                                                   
                                                
                                       
                                          2,6
                                       
                                    
                                          
                                                      —
                                                   
                                                   
                                                      λιπαρές ύλες
                                                   
                                                
                                       
                                          2,2
                                       
                                    
                                          
                                                      —
                                                   
                                                   
                                                      φυτοστερόλες (στανολεστέρες)
                                                   
                                                
                                       
                                          3
                                       
                                    
                                          
                                                      —
                                                   
                                                   
                                                      περιεχόμενες λιπαρές ύλες γάλακτος λιγότερο από
                                                   
                                                
                                       
                                          0,2
                                       
                                    
                                          
                                                      —
                                                   
                                                   
                                                      υγρασία
                                                   
                                                
                                       
                                          76,9
                                       
                                    και μικρές ποσότητες βιταμινών και αρωματικών ουσιών.
                              Το προϊόν διατίθεται σε διάφορες γεύσεις (π.χ. γεύση φράουλας ή πορτοκαλιού). Το παρασκεύασμα φρούτων αποτελείται από χυμό φρούτου που λαμβάνεται από ένα συμπύκνωμα χυμού φρούτων, στο οποίο προστίθεται σταθεροποιητής (πηκτίνη).
                              Το προϊόν συσκευάζεται σε φιάλες των 65 ml και προορίζεται να καταναλωθεί απευθείας ως ποτό.
                           
                        
               
                  2202 90 91
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας καθώς και από το κείμενο των κωδικών ΣΟ 2202, 2202 90 και 2202 90 91.
                  Δεδομένου ότι καταναλώνεται απευθείας ως ποτό, το προϊόν κατατάσσεται στην κλάση 2202.
                  Το προϊόν δεν είναι δυνατόν να καταταγεί στην κλάση 0403, επειδή οι στανολεστέρες δεν ανήκουν στο είδος των πρόσθετων ουσιών που επιτρέπεται να χρησιμοποιηθούν στα προϊόντα του κεφαλαίου 4 (βλέπε επεξηγηματικές σημειώσεις του εναρμονισμένου συστήματος για το κεφάλαιο 4, γενικές παρατηρήσεις, σημείο I, δεύτερη παράγραφος). Συνεπώς, το προϊόν δεν μπορεί να θεωρηθεί ως υγρό γιαούρτι, αρωματισμένο ή με προσθήκη φρούτων, καρπών ή κακάου, της κλάσης 0403.
                  Το προϊόν δεν μπορεί να καταταγεί στην κλάση 1901, επειδή παρουσιάζει τα χαρακτηριστικά ποτού του κεφαλαίου 22 (βλέπε την επεξηγηματική σημείωση του εναρμονισμένου συστήματος για την κλάση 1901, σημείο III δεύτερη παράγραφος).
               
            
                  
                              2.
                           
                           
                              . Προϊόν με την ακόλουθη σύνθεση (ποσοστό επί τοις εκατό κατά βάρος):
                              
                                          
                                                      —
                                                   
                                                   
                                                      γιαούρτι (περιεκτικότητας σε λιπαρές ουσίες γάλακτος 0,1 % κατά βάρος)
                                                   
                                                
                                       
                                          76
                                       
                                    
                                          
                                                      —
                                                   
                                                   
                                                      αρωματισμένο παρασκεύασμα αλόης βέρα (aloe vera)
                                                   
                                                
                                       
                                          22
                                       
                                    
                                          
                                                      —
                                                   
                                                   
                                                      ζάχαρη
                                                   
                                                
                                       
                                          2
                                       
                                    Το προϊόν έχει λευκοπράσινο χρώμα. Έχει την υφή του συνηθισμένου γιαουρτιού. Στη μάζα του προϊόντος διακρίνονται τεμάχια αλόης βέρα (aloe vera).
                              Το προϊόν συσκευάζεται σε δοχεία των 150 g.
                           
                        
               
                  1901 90 91
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας καθώς και από το κείμενο των κωδικών ΣΟ 1901, 1901 90 και 1901 90 91.
                  Η αλόη βέρα (aloe vera) δεν είναι φρούτο του κεφαλαίου 8, αλλά φυτό του κεφαλαίου 6. Ως εκ τούτου, το προϊόν δεν πληροί τα κριτήρια του κειμένου της κλάσης 0403.
                  Τα παρασκευάσματα διατροφής με βάση τα γαλακτοκομικά προϊόντα εξαιρούνται από το κεφάλαιο 4 [βλέπε επεξηγηματική σημείωση του εναρμονισμένου συστήματος για το κεφάλαιο 4, γενικές παρατηρήσεις, σημείο I, τελευταία παράγραφος στοιχείο α)].
                  Το προϊόν κατατάσσεται στην κλάση 1901 επειδή περιέχει, πλέον των φυσικών συστατικών του γάλακτος, άλλα συστατικά, που αποκλείονται από τις κλάσεις 0401 έως 0404 (βλέπε την επεξηγηματική σημείωση του εναρμονισμένου συστήματος για την κλάση 1901, σημείο III πρώτη παράγραφος).